**Prawfddarllenydd**

Ffi o £400

Tua 10 awr rhwng Awst – Rhagfyr 2024

Dyddiad Cau: 19 Gorffennaf 2024

Mae *Poetry Wales* yn chwilio am Brawfddarllenydd tan fis Rhagfyr 2024.

Cyfnodolyn a gyhoeddir deirgwaith y flwyddyn yw *Poetry Wales*. Mae'n cyhoeddi barddoniaeth gyfoes gan rai o'r beirdd mwyaf cyffrous o bedwar ban y byd. Yn 2025 byddwn yn dathlu trigain mlynedd o'r cyhoeddiad, a chyda chymorth Grant Cynulleidfaoedd Newydd Cyngor Llyfrau Cymru, gallwn ariannu nifer o swyddi cyfnod penodol i'n helpu i gynhyrchu rhifynnau cyntaf Cyfrol 60.

Disgrifiad Swydd

Ein hymgeisydd delfrydol fydd rhywun sydd:

* Â llygaid craff am fanylion
* Rhywfaint o brofiad prawfddarllen
* Yn hunan-gymhellol ac yn gallu gweithio o fewn terfynau amser llym
* Yn gyfathrebwr cryf
* Â phrofiad bywyd o hiliaeth, ableddiaeth, trawsffobia, homoffobia ac/neu dlodi

Mae Poetry Wales bob amser yn agored i ystyried buddsoddi mewn rhywun a all ddangos potensial datblygu i ni yn y rôl hon, er efallai na fyddant yn gallu dangos pob un o’r meini prawf delfrydol a restrir uchod.

Bydd yr ymgeisydd llwyddiannus yn derbyn sesiynau hyfforddi ar olygu a chynhyrchu cyfnodolion proffesiynol a golygu ymarferol.

Telerau ac Amodau

Ffi: £400

Cyfnod: Gorffennaf/Awst 2024 – Rhagfyr 2024

Oriau: Tua 10 awr dros y 6 mis

Oriau Gwaith: Gallwch ffitio'r gwaith hwn o amgylch eich ymrwymiadau eraill. Fodd bynnag, bydd yn ofynnol ichi ymuno â ni mewn un cyfarfod cynhyrchu o leiaf cyn cyhoeddi pob rhifyn, a gynhelir ar brynhawn Llun i Gwener, ac a fydd yn para tua 1.5 awr.

Lleoliad: Gweithio o bell, gyda'r dewis o weithio yn swyddfa Pen-y-bont ar Ogwr

I ymgeisio

Rydym yn gofyn i bob ymgeisydd anfon **NAILL AI** llythyr cyflwyno byr heb fod dros un neu ddwy dudalen **NEU** fideo ohonoch chi'ch hun heb fod yn fwy na phum munud o hyd. Nid ydym yn ffafrio'r naill na’r llall, a byddwn yn hapus i dderbyn y ddau fformat, felly mae rhyddid ichi ddewis y fformat sy'n gweddu orau ichi.

Yn eich llythyr cyflwyno neu eich fideo, dywedwch wrthym amdanoch chi, y profiadau, y sgiliau a'r rhinweddau sydd gennych sy'n berthnasol i'r swydd, ac egluro ychydig mwy ynghylch yr hyn y byddech yn gobeithio ei gyflawni mewn rôl Prawfddarllenydd, gan gynnwys y profiad y byddech yn gobeithio ei ennill.

Os ydych chi'n meddwl y byddech ar eich gorau yn ymgeisio mewn fformat arall, cysylltwch â ni. Mae ein prosesau recriwtio yn hyblyg ar yr amod eu bod yn parhau i fod yn deg â phawb, felly rhowch wybod inni a oes ffordd arall inni saernïo eich cais neu gyfweliad i gyd-fynd â'ch anghenion gwybyddol penodol.

Bydd ymgeiswyr yn cael eu rhoi ar y rhestr fer ac yn cael eu cyfweld trwy Zoom.

**Gwnewch gais yn Saesneg.**

Anfonwch eich cais at info@poetrywales.co.uk erbyn **19 Gorffennaf 2024**.